उत्तराखंड के जाने माने साहित्यकार स्व. भगवती प्रसाद नौटियाल जी की स्मृति में उत्तराखंड लोकभाषा साहित्य मंच, उत्तराखंड एकता मंच एवं दिल्ली पैरामेडिकल इंस्टीटूट द्वारा न्यू अशोक नगर, दिल्ली में श्रद्धांजलि सभा का आयोजन किया गया। सभा मे उपस्थित नौटियाल जी के पुत्र, पुत्री, दामाद व साहित्यकारों, कवियों व समाज के गणमान्य व्यक्तियों ने उन्हें श्रद्धासुमन अर्पित किए। स्व. नौटियाल जी की पुत्री कुसुम नौटियाल ने पिता की उपलब्धियों को उनकी कार्य के प्रति समर्पित भावना व उनसे जुड़ी यादें सबके साथ साझा किया साथ ही उन्होंने कहा कि मेरे लिए ऐसी महान विभूति की पुत्री होना सौभाग्य की बात है।